Lav et referat af nedenstående tekst:

Tekst:
Glæde over valget af træner, ærgrelse over længden af kontrakten. Sådan var den umiddelbare reaktion hos AaB's stærke forsvarsspiller Michael Jakobsen, efter at de danske mestre onsdag offentliggjorde, at den tidligere OB-træner Bruce Rioch overtager holdet foreløbig frem til nytår. - Jeg er meget glad for, at der er kommet et navn på nu, så vi kan se, hvem vi skal arbejde med. Jeg har fået et godt indtryk af Bruce gennem pressen og nogle af de spillere, der har haft ham i OB. Han virker sympatisk og er god til mandskabsbehandling, siger Michael Jakobsen, som dog gerne havde set en længerevarende aftale. - Det er ikke optimalt at skulle rende rundt uden at vide, hvem der skal træne efter nytår. Det ligner lidt, at klubben skulle have et navn på plads hurtigst muligt. Men jeg tror, at de har noget i ærmet, så det bliver spændende at se, hvad der sker, siger forsvareren. /ritzau/

Referat:
AaB&#39;s Michael Jakobsen glæder sig til at få Bruce Rioch som træner, men forsvareren så gerne, at han kendte navnet på sin træner længere end det næste halve år.